﻿Dorina Apetrei Elena Boboc Orientări în analiza textului epic, liric și dramatic Literatura română pentru gimnaziu TESTAREA NAȚIONALĂ EVALUĂRI SUMATIVE PETRODAVA IAȘI în conformitate cu Programa de limba și literatura română pentru gimnaziu, cu Programa pentru testarea națională la disciplina Limba și literatura română, avizată de Serviciul Național de Evaluare și Examinare al Ministerului Educației și Cercetării Descrierea CIP a Bibliotecii Naționale a României APETREI, DORINA Orientări în analiza textului epic, liric și dramatic: literatura română pentru gimnaziu / Dorina Apetrei, Elena Boboc - Iași: Petrodava, 2005 ISBN 973-85905-9-0 I Boboc, Elena 821 135 1 09(075 33) Coperta: lonuț Apetrei Tehnoredactare computerizată: Elena Boboc, lonuț Apetrei Toate drepturile de autor aparțin autoarelor Copyright © Editura Petrodava Argument învățământul românesc preuniversitar contemporan se aliniază dezideratelor europene în formarea unei gândiri pragmatice flexibile, adaptabile ușor la circumstanțele socio-economice și, de aceea, opțiunea pentru un anumit tip de școală (liceu teoretic/vocațional) reprezintă scopul fundamental în pregătirea elevului gimnazist Orientările în analiza textului epic, liric și dramatic vin în ajutorul elevului care conștientizează importanța acumulării, asimilării și folosirii cunoștințelor predate, în evaluările sumative planificate la clasă, dar - mai ales - la examenele naționale, ale căror rezultate trebuie să îi asigure admiterea în instituția de învățământ dorită Cartea reia unele comentarii din volumul nostru Repere teoretice și aplicative în interpretarea textului literar Manual pregătitor pentru gimnaziu și capacitate, ediția a П-a, adaugă alte texte de poetică și propune elemente de teorie literară minimală, fără de care comentariul unei opere artistice nu ar fi posibil în structurarea demersurilor noastre, am abordat toate subiectele propuse de Programa pentru testarea națională la Limba și literatura română, aprobată de Ministerul Educației și Cercetării, prin Ordinul nr 4871/ 31 08 2005 Am insistat asupra următoarelor capacități de exprimare scrisă: - rezumatul unui text literar dat; - caracterizarea unui personaj dintr-o creație artistică studiată; - redactarea unui text în care să se evidențieze trăsăturile fundamentale ale unei opere literare/ ale unui fragment de text literar dat (motivarea apartenenței unui text la un gen sau la o specie literară: schița, basmul popular, nuvela, romanul, balada populară, fabula, doina populară, pastelul, imnul, comedia, într-o compunere, conform unor cerințe specificate); - analiza unui text literar, valorificând structura acestuia și resursele expresive ale limbii; - redactarea diferitelor texte cu destinație funcțională: cererea, invitația, scrisoarea, telegrama; - exprimarea, în scris, într-un mod corect, logic, convingător și coerent, a diferitelor idei, opinii, atitudini, prin utilizarea unui vocabular, a unui registru de comunicare și a unui stil în conformitate cu normele de redactare; - aplicarea, în redactarea unei compoziții, a normelor ortografice, de punctuație și de exprimare corectă Astfel, în contextul unor examene care implică asimilarea noțiunilor de teorie literară și verifică abilitățile de interpretare a textului artistic, lucrarea de față reprezintă, pentru elev, un reper în analiza operelor epice, lirice și dramatice, necesar pentru obținerea de rezultate bune și foarte bune la evaluările sumative și la TESTAREA NAȚIONALĂ Autoarele 3 CUPRINS I ARGUMENT 3 II PROGRAMA PENTRU TESTAREA NAȚIONALĂ 7 Ш GENUL LIRIC 15 Planul argumentării apartenenței unui text la genul liric 15 a) Doina 17 Măi bădiță, floare dulce 19 Argumentarea apartenenței la specia literară 20 Frunză verde magheran 24 Argumentarea apartenenței la specia literară 24 Doina 29 Argumentarea apartenenței la specia literară 29 b) Imnul 34 Andrei Mureșanu, Deșteaptă-te, române! 36 Argumentarea apartenenței la specia literară 37 Vasile Alecsandri, Imn lui Ștefan cel Mare 40 Argumentarea apartenenței la specia literară 41 c) Pastelul 44 Vasile Alecsandri, Sfârșit de toamnă 48 Argumentarea apartenenței la specia literară 49 Vasile Alecsandri, Iama 53 Argumentarea apartenenței la specia literară 54 Octavian Goga, Toamna 58 Argumentarea apartenenței la specia literară 58 IV GENUL EPIC 63 Instanțele narative (autor, narator, personaj, receptor) 63 Construcția subiectului operei literare (acțiune, conflict, timp și spațiu narativ) 65 Construcția discursului epic (incipit, final, episod, secvență epică, tehnici narative) 66 Planul argumentării apartenenței unui text la genul epic 68 1 în versuri 69 a) Fabula 69 4 Grigore Alexandrescu, Câinele și cățelul 71 Argumentarea apartenenței la specia literară 72 George Topârceanu, Bivolul și coțofana 77 Argumentarea apartenenței la specia literară 78 b) Balada populară 83 Miorița 85 Rezumatul subiectului narativ 86 Motive folclorice 86 Moduri de expunere 91 Simboluri și figuri de stil 94 Argumentarea apartenenței la specia literară 96 TomaAUmoș 101 Caracterizarea personajelor 104 Argumentarea apartenenței la specia literară 106 Balada cultă 108 George Coșbuc, Pașa Hassan 108 Argumentarea apartenenței la specia literară 110 2 în proză 115 a) Schița 115 I L Caragiale, Vizită 117 Planul dezvoltat de idei 121 Argumentarea apartenenței la specia literară 123 I L Caragiale, D-l Goe 128 Planul simplu de idei 132 Transformarea vorbirii directe în vorbire indirectă 133 Caracterizarea personajului principal 133 Argumentarea apartenenței la specia literară 136 c) Basmul ; 141 Prăslea cel voinic și merele de aur 143 Rezumatul fragmentelor din manual 149 Povestirea unui fragment 151 Caracterizarea personajului principal 153 Argumentarea apartenenței la specia literară 156 b) Nuvela 161 Constantin Negruzzi, Alexandru Lăpușneanul 163 Geneză 172 Rezumatul subiectului narativ 174 Povestirea unui fragment 175 Caracterizarea personajului principal 177 Argumentarea apartenenței la specia literară 180 5 loan Slavici, Popa Tanda 186 Argumentarea apartenenței la specia literară 195 d) Romanul 201 Mihail Sadoveanu, Baltagul 205 Rezumatul capitolului ХШ 207 Subiectul romanului 208 Timp și spațiu în romanul sadovenian 211 Caracterizarea Vitoriei Lipan 214 Argumentarea apartenenței la specia literară 219 V GENUL DRAMATIC 225 Elemente de teorie a textului dramatic 225 Comedia 231 I L Caragiale, O scrisoare pierdută 234 Argumentarea apartenenței la specia literară 243 Caracterizarea personajelor 246 Moduri de expunere 251 Surse principale de realizare a comicului 252 VI STILURI FUNCȚIONALE 257 a) Cererea 257 b) Invitația 258 c) Telegrama 258 d) Scrisoarea 259 Scrisoarea familială 259 Scrisoarea de felicitare (oficială) 260 VII MODURI DE EXPUNERE 261 1 Narațiunea 261 2 Descrierea 266 3 Dialogul 269 ѴІП ELEMENTE DE TEORIE LITERARĂ 271 1 Tema 271 2 Ideea 271 3 Motiv artistic 272 4 Imagine artistică 272 5 Versificație (Prozodie) 273 6 Procedee artistice 283 VIII DICȚIONAR DE TERMENI LITERARI 293 VII BIBLIOGRAFIE CRITICĂ SELECTIVĂ 297 6 PROGRAMA PROGRAMA PENTRU TESTAREA NAȚIONALĂ la disciplina LIMBA ȘI LITERATURA ROMÂNĂ I STATUTUL DISCIPLINEI Limba și literatura română are, în cadrul testării naționale, statut de disciplină obligatorie П OBIECTIVE Prin susținerea testului național la această disciplină, elevul va trebui să facă dovada capacităților, a abilităților și deprinderilor specifice, dobândite pe parcursul celei de a doua părți a ciclului de dezvoltare (clasele a V-a și а VI-a), precum și pe parcursul ciclului de observare și orientare (clasele a VH-a și a VIII-a), reflectate în următoarele sarcini de lucru: A Capacitatea de receptare a mesajului scris (С I) - să identifice tipurile de text (literar, nonliterar), trăsăturile specifice ale respectivelor texte, precum și modurile de expunere, momentele subiectului, ideile principale și secundare; - să opereze cu sensul propriu și figurat al cuvântului, prin raportare la contextul mesajului scris; - să recunoască figurile de stil/ procedeele de expresivitate artistică și celelalte noțiuni de teorie literară învățate, prin aplicarea pe un text studiat sau la prima vedere; - să recunoască elementele de fonetică, de vocabular, de morfologie, de sintaxă și să opereze cu acestea, având ca suport un text studiat sau la prima vedere; - să recunoască și să opereze cu valorile expresive ale categoriilor lexical-semantice, morfologice și sintactice, prin aplicarea pe un text literar dat; - să indentifice valorile expresive ale topicii și ale punctuației; - să recepteze mesajul unui text literar sau nonliterar B Capacitatea de exprimare scrisă (С П) - să rezume un text literar dat; - să caracterizeze un personaj dintr-un text studiat sau la prima vedere; - să redacteze un text în care să se evidențieze caracteristicile fundamentale ale unei opere literare/ ale unui fragment de text literar 7 PROGRAMA dat (să motiveze într-o compunere, conform unor cerințe specificate, apartenența unui text la un gen sau la o specie literară: basmul, schița, nuvela, romanul, balada, fabula, doina, pastelul, imnul, comedia-, să analizeze un text, valorificând structura acestuia și resursele expresive ale limbii); - să redacteze diferitele texte cu destinație funcțională: cerere, invitație, scrisoare, telegramă; - să aplice, în redactarea unui text, normele ortografice, de punctuație și de exprimare corectă; - să exprime, în scris, într-un mod corect, logic, convingător și coerent, diferite idei, opinii, atitudini, prin utilizarea unui vocabular, a unui registru de comunicare și a unui stil, adecvate contextului și în conformitate cu normele de redactare Ш CONȚINUTURI A Lectura Teoria literară Textul , Autorul Eul liric și naratorul Structura operei literare Modurile de expunere Narațiunea (autorul, naratorul, personajul; narațiunea la persoana a IlI-a și la persoana I ; subiectul operei literare; momentele subiectului; timpul și spațiul în narațiune) Descrierea (portretul literar, tabloul) Dialogul (mijloc de caracterizare a personajelor) Personajul: caracterizarea -portretul fizic și portretul moral Personificarea Comparația Enumerația Repetiția Epitetul (tipuri de epitete) Hiperbola Antiteza Metafora Alegoria Inversiunea Strofa și versul Rima (monorima, rima împerecheată, încrucișată, îmbrățișată) Măsura Piciorul metric (bisilabic) Ritmul (troheul și iambul) Textele literare - populare și culte Caracteristicile operei folclorice (orală, anonimă, colectivă, sincretică} Genuri literare Genurile epic, liric și dramatic Specii literare: basmul popular, schița, nuvela, romanul, balada populară, fabula, doina populară, pastelul, imnul, comedia B Practica rațională și funcțională a limbii: tipuri de comunicare I Comunicarea scrisă Procesul scrierii Contexte de realizare Părțile componente ale unei compuneri (introducerea, cuprinsul, încheierea) , Așezarea corectă în pagină Punctuația Semnele de punctuație și ortografice Valoarea funcțională și expresivă a semnelor de punctuație 8 PROGRAMA Scrierea funcțională Telegrama, invitația, cererea Scrierea reflexivă Scrisoarea familială Scrisoarea de felicitare Exprimarea în scris a unui unui punct de vedere personal Scrierea imaginativă (compuneri libere) Descrieri și narațiuni Textul literar înțelegerea textului integral sau fragmentar pe baza unor cerințe date Transformarea textului dialogat în text narativ Rezumatul Comentarea unor secvențe din operele studiate Semnificația titlului Personajul literar (caracterizare) Evidențierea caracteristicilor fundamentale și a semnificațiilor unei opere literare/ ale unui fragment de text literar dat II Elemente de construcție a comunicării 1 Lexicul Vocabularul limbii române Vocabularul fundamental Masa vocabularului Cuvântul Forma și conținutul Cuvântul de bază Sensul cuvintelor în context Sensul propriu (de bază și secundar) și sensul figurat Mijloace interne de îmbogățire a vocabularului Derivarea Compunerea Schimbarea valorii gramaticale (conversiunea) Familia lexicală Mijloacele externe de îmbogățire a vocabularului, împrumuturile Neologismele Sinonimele Antonimele Omonimele Paronimele Regionalismele Arhaismele Cuvintele polisemantice Unitățile frazeologice (locuțiuni, expresii) Pleonasmul 2 Noțiuni de fonetică Vocalele Consoanele Semivocalele Diftongul Triftongul Hiatul Silaba Despărțirea cuvintelor în silabe Folosirea corectă a accentului în limba română 3 Morfosintaxa Părțile de vorbire flexibile Clasificarea/ felul (verb, substantiv, articol, pronume, numeral, adjectiv) Locuțiunile Categoriile morfologice (diateză, conjugare, mod, timp, persoană, gen, număr, caz, grad de comparație) Funcțiile sintactice Părțile de vorbire neflexibile Clasificarea/ felul (adverb, prepoziție, conjuncție, interjecție) Locuțiunile Funcțiile sintactice (adverb, interjecție) 9 PROGRAMA 4 Noțiuni de sintaxă Relația text, frază, propoziție, cuvânt Cuvintele și construcțiile incidente Punctuația lor Relațiile sintactice în propoziție și în frază (interdependență, coordonare și subordonare) Mijloacele de realizare a relațiilor sintactice în propoziție și în frază: flexiunea, joncțiunea, juxtapunerea, topica, intonația și pauza Fraza Propoziția principală și secundară/ subordonată Elementele de relație în frază Propoziția regentă și propoziția subordonată Elementul regent Propoziția și părțile de propoziție Tipurile de propoziție 5 Sintaxa propoziției și a frazei Predicatul și propoziția subordonată predicativă Subiectul și propoziția subordonată subiectivă Atributul și propoziția subordonată atributivă Complementul Complementele circumstanțiale și necircumstanțiale Complementele circumstanțiale de loc, de timp, de mod Complementul circumstanțial de cauză și de scop Complementul direct și indirect Propoziția subordonată completivă directă Propoziția subordonată completivă indirectă Propozițiile subordonate circumstanțiale de loc, de timp, de mod, de cauză, de scop Propozițiile subordonate circumstanțiale condiționale, concesive, consecutive Expansiunea și contragerea Acordul - IV EXEMPLE DE CERINȚE/ ITEMI (conform Ghidului de evaluare - Limba și literatura română, S N E E , 2001, Editura Aramis) A înțelegerea textului (text la prima vedere) Se vor evalua abilități, deprinderi, elemente de competență etc , vizând capacități de receptare a mesajului scris, prevăzute de prezenta programă în funcție de specificul fragmentului oferit candidatului, sunt formulate cerințe care se referă strict la înțelegerea textului citat, dar și cerințe care să implice valorificarea noțiunilor de teorie literară studiate în școală 10 PROGRAMA Spre exemplu, pot fi propuse cerințe de tipul: • Precizează modul/ modurile de expunere prezent(e) în text • Stabilește tipul de text și n trăsături ale acestuia • Motivează, într-un text de cel mult n rânduri, apartenența fragmentului reprodus la un gen literar (epic, liric sau dramatic) / la o specie literară • Transformă dialogul de mai sus în vorbire indirectă • Scrie o continuare, de n replici, a dialogului dintre personajele A și B • Redactează un rezumat, de maximum n rânduri, al textului de mai sus • Stabilește n argumente, care să demonstreze că fragmentul reprodus aparține unei descrieri (sau unei narațiuni) sau unei opere epice/ lirice/ dramatice • Transcrie un fragment, de cel mult n cuvinte, care conține o enumerație/ o altă figură de stil • Explică, în maximum n rânduri, care sunt raporturile dintre autor, narator și personaj în textul dat • Precizează măsura, ritmul și rima strofei de mai sus • Selectează mărci lexico-gramaticale/ un fragment/ de cel mult n versuri, care să indice prezența eului liric în textul dat • Numește specia literară în care pot fi incluse versurile de mai sus • Explică semnificația următorului vers / următoarelor versuri (sau a unor cuvinte/ sintagme/ locuțiuni/ expresii ) • Motivează întrebuințarea semnelor de ortografie/ de punctuație din textul dat • Selectează cuvântul/ sintagma care exprimă/ sugerează următoarea idee • Explică, în n rânduri, semnificația titlului operei literare, ținând seama și de textul reprodus mai sus • Prezintă tema discuției dintre personajele A și B, din textul de mai sus • Realizează, numai pe baza informațiilor furnizate de fragmentul reprodus, o schiță de portret (fizic și moral) al personajului A • Numește momentul subiectului prezent în fragmentul de mai sus • Scrie ideile principale și ideile secundare din textul de mai sus • Exprimă-ți punctul de vedere asupra următoarei idei din textul dat [ ] 11 PROGRAMA • Transcrie n cuvinte folosite cu sens figurat/ sens propriu, în textul de mai sus B Limba română (recunoașterea și operarea cu elemente de fonetică, de vocabular, de morfologie, de sintaxă a propoziției și a frazei, având ca suport un text oferit candidatului) Cerințele formulate vizează selectarea, aplicarea, construcția, analiza, compararea și interpretarea unor fapte de limbă, precum și redactarea unor enunțuri Operarea cu elemente de vocabular și de sintaxă apare, direct sau indirect, în toate părțile componente ale testelor naționale, conform principiului abordării limbii din perspectivă comunicativ-fiincțională C Redactarea unor texte cu destinație funcțională: cerere, invitație, scrisoare, telegramă Punctajul acestei părți a probei este acordat pentru: - respectarea convențiilor specifice textului funcțional; - structurarea conținutului, în conformitate cu tipul de text și cu cerințele formulate; - corectitudinea limbii utilizate D Redactarea unei compoziții de 1-2 pagini, cu cerințe prestabilite - rezumarea scrisă a unui text narativ la prima vedere; - caracterizarea unui personaj dintr-un text literar studiat -basm, baladă, schiță, nuvelă, roman, comedie - sau la prima vedere (cerințele pot fi axate pe sublinierea doar a unei/ a unor trăsături sau a unor mijloace/ procedee de portretizare); - redactarea unui text în care să se evidențieze caracteristicile fundamentale și semnificațiile unei opere literare/ ale unui fragment text literar dat (argumentarea apartenenței unui text la un gen și/ sau la o specie literară - basmul, schița, nuvela, romanul, balada, fabula, doina, pastelul, imnul, comedia; analiza sumară a unui text literar, prezentat candidatului, valorificând structura acestuia și resursele expresive ale limbii; exprimarea, într-un mod corect, logic, a unor idei și opinii despre textul selectat); - aplicarea regulilor de despărțire a cuvintelor în silabe și a regulilor/ a normelor de ortografie și de punctuație Notăl în situația în care ilustrarea unei sarcini de lucru are ca suport un text literar studiat, acesta va fi selectat de către candidat dintre operele literare/ dintre fragmentele studiate la clasă 12 PROGRAMA Cerințele vor fi astfel formulate, încât să nu permită reproducerea unor caracterizări de personaje și a unor „comentarii” literare memorate, deoarece se urmărește evaluarea capacității candidatului de a opera cu noțiunile de teorie literară, dobândite pe parcursul ciclului gimnazial în realizarea unor compoziții cu cerințe prestabilite, au fost propuse următoarele repere pentru organizarea conținutului: a) Rezumarea unul text literar: - stabilirea secvențelor narative, pe baza ideilor principale; - precizarea personajelor implicate în acțiune; - respectarea succesiunii întâmplărilor la care participă personajele; - respectarea altor convenții specifice rezumatului (respectarea fidelității față de textul dat; relatarea la persoana a Ш-a; utilizarea modurilor și a timpurilor verbale potrivite; trecerea de la vorbirea directă la vorbirea indirectă, fără dialog inserat; relatarea obiectivă, fără intervenții emoțional-subiective și fără citate) b) Caracterizarea unui personaj (test literar studiat sau la prima vedere): - stabilirea tipului de personaj (principal, secundar etc ) și a mijloacelor/ a procedeelor de portretizare; - precizarea, în textul selectat, a n trăsături ale personajului și a semnificației acestora; - ilustrarea trăsăturilor, prin raportarea la n secvențe/ situații din text; - relevarea a n mijloace artistice folosite de narator în portretizare (la alegerea candidatului, pe diverse niveluri: figuri de stil, procedee artistice, moduri de expunere, expresivitatea unor cuvinte sau a unor structuri gramaticale) sau precizarea relațiilor dintre personajul indicat prin cerință și alt personaj/ alte personaje din operă/ din text c) Argumentarea apartenenței unui text la un gen literar/ la o specie literară (I): - precizarea a n caracteristici ale genului/ ale speciei literare; - exemplificarea caracteristicilor pe baza textul indicat/ ales; - evidențierea rolului mijloacelor artistice; - exprimarea unei opinii despre semnificațiile/ despre mesajul textului d) Argumentarea apartenenței unui text la un gen literar/ la o specie literară (II): - prezentarea a n caracteristici ale genului/ ale speciei literare; 13 PROGRAMA - exemplificarea caracteristicilor pe baza operei alese/ a fragmentelor studiate; - prezentarea, pe scurt, a subiectului operei selectate/ a fragmentelor indicate (referire la momente ale subiectului și/ sau la secvențe/ la situații semnificative); - prezentarea unui personaj, prin raportare la n întâmplări/ situații semnificative e) Comentarea textului: - încadrarea textului în gen și/ sau în specie literară; - relevarea modului de expunere dominant și a trăsăturilor acestuia, identificabile în textul dat; - prezentarea, pe scurt, a subiectului/ a ideilor/ a mijloacelor artistice folosite de autor; - susținerea unui punct de vedere, referitor la semnificațiile textului, prin n argumente specifice Prin baremul subiectelor propuse la această parte a testului vor fi acordate puncte pentru conținut (pentru rezolvarea fiecărui reper/ a fiecărei cerințe, detaliată prin criterii de performanță} și puncte pentru redactare - numai dacă s-a realizat compunerea pe minimum de spațiu indicat, distribuite astfel: - unitatea compoziției (introducere, cuprins, încheiere; pentru rezumarea unui text: prezentarea esențializatâ, succesiunea logică a ideilor din text, conexiunea secvențelor compunerii}; - coerența textului (claritatea enunțurilor, varietatea lexicului, sintaxa adecvată); - registrul de comunicare, stilul și limbajul adecvate conținutului compunerii; - ortografia; - punctuația; - așezarea corectă a textului în pagină; lizibilitatatea NOTĂ! Se acordă 10 puncte din oficiu Nota finală se obține prin împărțirea la 10 a punctajului obținut de candidat 14 GENUL LIRIC GENUL LIRIC PLANUL ARGUMENTĂRII APARTENENȚEI UNUI TEXT LA GENUL LIRIC ( daco-getă doina > doina = „cântec”) I INTRODUCERE 1 a) Definiție Doina este o creație lirică populară, specifică folclorului românesc, în care sunt exprimate cele mai projunde sentimente, predominante fiind cele de tristețe și de jale, provocate de diferite aspecte ale vieții b) Caracteristici: - structurarea poeziei sub forma unei confesiuni dezvoltate; - existența unui conținut afectiv tensionat; - concretizarea de motive populare având caracter simbolic; - frecvența formulelor fixe (stereotipe); - concizia și simplitatea expresiei literare; - preponderența personificării; - sintaxa poetică determinată de inversiuni, repetiții, enumerații și paralelisme; - vocative, fonetisme regionale și lexic populăr c) Geneză Termenul doină: - este folosit pentru denumirea generală a cântecelor, - implică o formă literară (text) și o formă muzicală (melodie) Creația folclorică, lirica populară în versuri are caracter anonim, oral, colectiv, tradițional, sincretic, expresiv d)Tipuri de doine: a după conținutul tematic, pot fi: - doine și cântece sociale; - doine de haiducie; - doine de păstorie; - doine de cătănie; - doine de dor și de jale; - doine de dragoste etc ; b în Transilvania, sunt numite horile și hora lungă maramureșeană, în Oltenia,, cântec pretungat, cântec lung, de coastă; c în general, se folosește termenul mai cuprinzător de cântec de dor, de jale, de dragoste etc 17 DOINA П CUPRINS 2 Stabilitea temei - formă a unei confesiuni lirice 3 Titlul - explicarea semnificației 4 Fixarea motivelor artistice: - terestre; - cosmice; - ciclicitatea anotimpurilor; - comuniunea om/natură; - perisabilitatea ființei umane; - reintegrarea în univers etc 5 Identificarea imaginilor artistice; exemplificarea și interpretarea lor cu ajutorul figurilor de stil: - vizuale; - cromatice; - auditive; - cinetice (motrice); - olfactive; - tactile; - sinestezice etc 6 Mijloace de expresivitate artistică, extragerea din text și comentarea semnificațiilor poetice: a preponderența personificării; b exclamații retorice; c sintaxa poetică determinată de: - repetiții; - enumerații; - paralelisme; - inversiune etc e categorii de sensuri (sinonimia, antonimia, paronimia, omonimia, polisemantismul); f câmpuri semantice; g concizia exprimării; h oralitatea stilului; i concretizarea elementelor specifice, populare, ce au caracter simbolic: - frecvența formulelor fixe (stereotipe); - concizia și simplitatea expresiei literare; - vocativul afectivității; 18 DOINA - lexicul popular; - fonetismele regionale; - expresii, structuri lexico-frazeologice; - preponderența propozițiilor juxtapuse (parataxa); - topica etc 7 Elemente de prozodie - explicarea valențelor expresive: ritm, rimă, măsură, muzicalitatea versurilor Ш ÎNCHEIERE (concluzii) 8 Aprecieri asupra valorii estetice a creației populare Textul-suport MĂI BĂDIȚĂ, FLOARE DULCE Măi bădiță, floare dulce, Unde te-aș găsi te-aș smulge, Și-acasă la noi te-aș duce, Și te-aș răsădi-n grădină, Și te-aș secera cu milă; Și te-aș face stog în prag, Și te-aș îmblăti cu drag; Și te-aș măcina mărunt La morișca de argint; Și te-aș cerne Prin sprincene, Și te-aș frămănta-inele, Și te-aș da inimii mele Să se stâmpere de jele (Lucian Blaga, Antologie de poezie populară} 19 DOINA Argumentarea apartenenței la specia literară doina 1 a) Doina este o specie literară ce aparține genului liric popular, cu un autor anonim, în care sentimentele, gândurile și trăirile eului liric se exprimă în mod direct b) Textul se încadrează speciilor liricii populare, fără a purta semnătura creatorului, ceea ce presupune caracterul anonim Faptul că s-a transmis pe cale orală (caracterul oral) în variante determinate de contribuția mai multor poeți anonimi, care au stilizat expresia artistică până la perfecțiunea textului citat - exprimând o varietate de stări afective - , subliniază caracterul colectiv al operei Adeseori doina se cântă, relevând sincretismul creației folclorice c) Textul Măi bădiță, floare dulce este publicat de Lucian Blaga în volumul Antologie de poezie populară Scriitorul a valorificat multe teme și motive folclorice în opera sa, considerând că satul este elementul care asigură spiritual dăinuirea neamului românesc: „Eu cred că veșnicia s-a născut la sat ” 2 Tema operei se constituie într-o confesiune a eului liric feminin, exprimând idealul împlinirii visului de dragoste Stările afective devin trăiri general-umane, dezvăluite treptat, oscilând între durere și așteptare, între speranță și incertitudine 3 Titlul metaforic al creației lirice, Măi bădiță, floare dulce, implică forță de sugestie prin alăturarea celor două substantive în cazul vocativ („bădiță, floare”) și atributul ce însoțește al doilea termen („dulce”), exprimat printr-un adjectiv propriu-zis Metafora „floare dulce” relevă perspectiva subiectivă a eului creator care asociază ființa iubită cu puritatea și gingășia unei flori 4 Ideea poetică trădează intensitatea sentimentului erotic, care identifică în jumătatea spirituală a sinelui feminin, „bădița”, sensul existenței, echilibrul interior 5 Motivele artistice' sunt cele specifice creațiilor populare: motivul dorului, al florii, al muncilor agricole, al universul domestic Majoritatea circumscriu categoriei motivelor terestre, evidențiind preocupări sociale rustice 6 Registrul imagistic concentrază sugestii cu o încărcătură afectivă maximă, realizată printr-o varietate de forme Imaginile 20 DOINA cinetice/motrice („aș răsădi”, „aș secera”, „aș face”, „aș cerne” -verbele la condițional-optativ, conotând dorința, aspirația, dar și incertitudinea împlinirii dragostei) și uizual-crom,atice („floare dulce”, „morișca de argint”, „în grădină”, „stog în prag”) exprimă sensibilitatea și pasiunea stărilor sufletești 7 Modul de expunere dominant este monologul adresat, formă în care eul liric își face simțită prezența Folosirea pronumelui personal de persoana a П-a, însoțit de un jiumăr mare de verbe, la persoana I („te-aș găsi”, „te-aș duce”, „te-aș răsădi”, „te-aș secera” ș a ) trădează tensiunea interioară convertită într-un cântec de dor și de jale care trebuie să sensibilizeze ființa iubită, prin invocarea ei obsesivă (frecvența formei neaccentuate a pronumelui personal „te”) „Bădița” pare să devină centrul care asigură un rost existențial, împlinește afectiv și spiritual eul poetic feminin Dacă la începutul poeziei, verbele sugerează sfera apropiată casei părintești („te-aș găsi”, „te-aș smulge”, „acasă la noi te-aș duce”), urmează, într-o anumită gradare, forme verbale din câmpul semantic al muncilor agricole („aș răsădi”, „aș secera”), urmate de verbe din universul domestic („aș măcina”, „aș cerne”, „aș frământa”) ca, în final, ultimele două versuri să revină în sfera interiorității eului feminin, prin folosirea verbelor ce arată dragostea acesteia („Și te-aș da inimii mele/ Să se stămpere de jele ”) Repetarea verbului la modul condițional-optativ, timpul prezent („aș găsi”, „aș smulge”, „aș duce”, „aș răsădi” ș a ) evidențiază starea de neliniște, așteptarea, dar și incertitudinea împlinirii sinelui feminin în planul iubirii Conjunctivul prezent din finalul poeziei („Să se stâmpere de sete ”) fixează o cezură stilistică în ritmul alert al confesiunii: toate analogiile cu mediul câmpenesc și domestic al vieții au ca scop restabilirea echilibrului interior, de aceea percepem modul conjunctiv, în plan poetic, drept o concentrare a tuturor sentimentelor, o condensare a stărilor tensionate asumate de creator 8 Modalitățile de expresivitate sunt în consonanță cu fondul afectiv al poetului anonim I a) Procedeele artistice folosite potențează gradat sentimentul și constituie o trăsătură caracteristică textului folcloric Epitetele, exprimate prin adjectiv („floare dulce”), substantiv („morișca de arginf), adverb („te-aș măcina mărunt’) sau prin structuri expresive („te-aș îmblăti cu drag”), conotează atribute ale persoanei iubite sau caracteristici ale unor lucruri, sugerând intensitatea sentimentului erotic 21 DOINA Metafora („floare dulce?), plasticizează dorul și accentuează subiectivitatea lirică Epitetul „dulce”, asociat substantivului „floare”, conotează candoarea, afecțiunea b) La nivelul sintaxei poetice, se remarcă repetițiile, paralelismul și inversiunea Repetiția amplă, realizată prin reluarea structurii „și te-aș ”, folosită de zece ori în cele paisprezece versuri, sugerează intensitatea jalei Paralelismul, element specific creației populare, se realizează în construcții sintactice, la nivelul întregului text, printr-o simetrie a dispunerii părților de propoziție în vers De exemplu: Și te-aș răsădi-n grădină, Cd Pv Cel Și te-aș secera cu milă; Cd Pv Ccm Și te-aș face stog în prag, Cd Pv Cel Și te-aș îmblăti cu drag; Cd Pv Ccm Inversiunea din secvența „Și-acasă la noi te-aș duce” se realizează prin abaterea de la topica normală cu scopul de a pune în evidență sensul primilor termeni folosiți Topica normală se realizează prin următoarea dispunere a părților de propoziție: subiect - atribut -predicat - complement c) Poetul anonim a apelat și la alte modalități de expresivitate artistică Sub aspect lexical, textul se remarcă prin acuratețea exprimării, într-un limbaj de o mare simplitate, concentrând starea emoțională a poetului Cei mai mulți termeni fac parte din câmpul lexical legat de milenara ocupație a agricultorului („aș secera”, „aș face stog”, „aș măcina”) și de universul casnic, țărănesc („aș cerne”, „aș frământa”, „floare”, „grădină”) Cuvintele simple, majoritatea aparținând vocabularului fundamental, atestă șlefuirea îndelungată a textului, o stilizare sugestivă pentru circulația temei iubirii în spațiul spiritual folcloric românesc 22 DOINA Oralitatea stilului se realizează prin folosirea unor procedee specifice Vocativul afectivității, exprimat prin substantivul („bădiță”), asociat atributului apozițional („floare dulce”), devine metaforă a purității sentimentului erotic Interjecția („măi”), formă de adresare directă, lexicul popular („aș face stog în prag”, „aș îmblăti cu drag”), fonetismele regionale („îmblăti”, „să se stămpere”), expresiile populare („aș îmblăti cu drag”) și propozițiile juxtapuse (parataxa), inserate unei texturi poetice inedite, accentuează originalitatea creației П Versificația poeziei este în acord cu sentimentele exprimate a) Versul scurt, variind între patru și opt silabe, specific liricii populare, este în concordanță deplină cu tensiunea interioară a eului liric, realizând acea contopire sufletească dintre cel care își cântă dorul și cel care îl ascultă Starea de Jele” a eului se exprimă dinamic, de aceea textul se structurează în versuri concentrate b) Monorima din primele trei versuri („dulce”, „smulge”, „duce”), alături de rima pereche feminină („grădină”, „milă”) și masculină („prag”, -drag”), cu revenirea, în final, la folosirea monorimei, sugerează o închidere a trăirii sufletului copleșit de durere c) Ritmul trohaic , prin cadența vioaie, pare să fie în dezacord cu jalea manifestată de poet în realitate, creatorul anonim traduce o atitudine optimistă în raport cu posibilitatea împlinirii dragostei; totul se transformă într-un joc subtil al sentimentelor, rostite pe un ton jovial, șăgalnic, altfel declarația de iubire ar fi patetică, lamentabilă, artificial exprimată Măi bă - di - ță, floa - re dul - ce 1 u 1 u 1 ulu troheu I troheu I troheu I troheu I 9 Concluzii Poezia Măi bădiță, floare dulce se încadrează speciei literare folclorice doina de dor, prin varietatea sentimentelor de dragoste exprimate confesiv sub forma unui monolog adresat, structurile sintactice afective care concentrează tensiunea interioară a creatorului, diversitatea imaginilor artistice și elemente ale oralității stilului 23 DOINA Textul-suport FRUNZĂ VERDE MAGHERAN Frunză verde magheran, Voinicel mehedințean, Sunt născut pe frunzi de fag Ca să fiu la lume drag Și-s scăldat de mic în Olt, Să mă fac viteaz de tot $i-s frecat cu busuioc, Să am zile cu noroc După ce am mai crescut, Din ochi maica m-a pierdut, C-am fugit de la părinți Tot în munți la Mehedinți, Apoi m-am lăsat în vale Cu trei rânduri de pistoale, S-am ajuns un voinicel Cu inima de oțel Aoleo! Ce foc de dor! Veni-va badea Tudor Să mai strângă din păduri Cete mândre de panduri Frunză verde păducel, Cine-a merge după el? Un șoiman mehedințel, Care știe să chitească Rândunica s-o lovească, mai știe de călare Să se lupte-n fuga mare, mai știe să înoate Vâslind Dunărea din coate Aoleo! mă arde focul Ca să-mi cerc și eu norocul Aoleo! De rău, de bine, Țipă sufletul în mine! (Vasile Alecsandri, Poezii populare ale românilor] Argumentarea apartenenței la specia literară doina 1 a) Doina este o creație lirică, populară, specifică folclorului românesc, în care sunt exprimate cele mai profunde sentimente, predominante fiind cele de tristețe și de jale, provocate de diferite aspecte ale vieții b) Operele folclorice se remarcă prin anumite trăsături specifice, iar doina Frunză verde magheran respectă tiparul tradițional al creației populare 24 DOINA Caracterul oral al textului este susținut de faptul că a fost transmis prin viu grai, din generație în generație Particularitățile operei literare se constituie în expresia artistică a unei conștiințe colective, pe care geniul românesc a șlefuit-o de-a lungul timpului Creația este anonimă pentru că nu are un autor individual cunoscut, căci trecerea anilor a șters din memoria oamenilor numele acestuia Prin conținut, opera are și caracter tradițional, deoarece poetul popular a transmis obiceiuri și datini despre modul de viață al românilor dintotdeauna Caracterul sincretic constă în îmbinarea mai multor arte la nivelul aceleiași creații Doina are ca suport un text care nu se recită, ci se cântă, de aceea, realizarea artistică implică o formă literară și alta muzicală c) Publicată în volumul Poezii populare ale românilor, culese de Vasile Alecsandri, opera literară Frunză verde magheran este un text poetic, în care eul liric își exprimă direct starea interioară, sentimentele profunde, gândurile, atitudinile și convingerile 2 Tema poeziei o reprezintă destinul unui haiduc, o tulburătoare confesiune despre dezrădăcinare, însingurare, dorința rostuirii ființei într-o colectivitate umană 3 Motivele artistice dominante sunt cele terestre pentru că mediul de viață al haiducului nu poate fi decât natura, în ipostaza codrului Cuvintele „fag”, „păduri”, „Dunărea” își contopesc sensurile cu termeni din sfera umanului („viteaz”, „voinicel”), ca apoi, cuvântul „dor” să le unească într-o sinteză a sufletului, dominat de aspirații și incertitudini 4 Imaginile artistice desfășoară spații lirice diversificate în funcție de secvențele poetice și succesiunea ideilor care urmează o coordonată ascendentă, de la copilărie la maturitatea personajului liric Asocierea imaginilor motrice, exprimate printr-o suită de verbe („știe să chitească”, „s-o lovească”, „să se lupte”, „să înoate”), cu imaginile vizuale („un șoiman mehedințel”, „vâslind Dunărea”) și cele sinestezice („Și-s frecat cu busuioc”, „Aoleu! Mă arde focul ”) evidențiază trăirile intense ale poetului anonim („Aoleo! De rău, de bine,/ Țipă sufletul în minei”) 5 Modul de expunere (modalitatea de expresie) constă într-un dramatic monolog, specific liricii populare 25 DOINA Frecvența verbelor la persoana I, numărul singular („sunt născut”, „să fiu drag”, „să mă fac viteaz”) și a pronumelor personale („m-”, „mă-”, „în mine”) - mărci ale eului liric - nuanțează dimensiunea confesivă a discursului poetic 6 Mijloacele de expresivitate sunt multiple I a) Restrâns, ca număr de cuvinte, vocabularul cuprinde, în special, termeni din fondul principal lexical, termeni cu o frecvență de circulație foarte mare și cu un polisemantism accentuat Cuvintele din câmpul semantic specific haiduciei („frunzi de fag”, „munți”, „păduri” etc ) devin indici de spațialitate, fixând ambientul în care haiducul își rostuiește existența Plaiul de pe care Tudor Vladimirescu și-a adunat pandurii viteji la începutul secolului al XIX-lea este sugerat prin folosirea derivatului „mehedințean”, termen ce cumulează și o încărcătură emoțională, sugerând sentimentul de atașament, de dragoste a haiducului față de pământul strămoșesc Polisemantismul se identifică în structuri inedite: „Ce foc de dor”, „Mă arde focul” Acestea sunt construcții ale superlativului artistic, ce pun în lumină tensiunea trăirilor interioare, dorința de socializare a haiducului, prin înrolarea în ceata de panduri b) Procedeele artistice se concentrează asupra epitetului diminutival („am ajuns un voinicel1}, sugerând atribute ce-1 diferențiază pe voinicul „mehedințean” de ceilalți haiduci Pentru mai multă plasticitate, poetul apelează la epitetul exprimat prin locuțiunea adjectivală („Să am zile cu noroc”, „Cu inima de oțel”}, care capătă nuanțe metaforice: destin exemplar, curaj, simț al responsabilității, lipsa afectivității Sensurile conotdtive din sintagma „mă arde focul”, asociate personificării „Țipă sufletul în mine!” sugerează trăirea profundă a eului liric, zbuciumul lăuntric, un strigăt interior ce atinge cote paroxistice c) Sintaxa poetică propune o gamă largă de forme ale expresivității lirice Fraza Scurtă, alcătuită dintr-o înlănțuire de subordonate, cu o construcție simplă, cu verbul la timpul prezent, trădează inferioritatea afectivă a tânărului Repetiția, exprimată prin interjecția triplă („Aoleo!), alături de structurile care se reiau parțial („ce foc de dor!” și „mă arde focul”) conotează jalea determinată de sentimentul însingurării (prin izolarea în munți) și al dezrădăcinării (îndepărtarea de familie, de satul natal); de aceea idealul haiducului rămâne înrolarea în armata lui Tudor Vladimirescu - în esență -, b recunoaștere a calităților și a sacrificiilor făcute de mehedințean pentru a impune dreptatea celor 26 DOINA mulți Formată prin diminutivare, repetiția „voinicel” completează portretul fizic și moral al haiducului d) Construcțiile exclamative eliptice în care intră repetarea interjecției („Aoleo! ce foc de dor” și „Aoleo! mă arde focul/ Ca să-mi cerc și eu norocul / Aoleo! de rău, de bine,/ Țipă sufletul în țnine!”) aparțin aceleiași sintaxe afective, specific folclorice Topica inversă („Veni-va badea Tudor”) creează impresia unui timp îndepărtat și fabulos, proiectat cumva în memoria colectivă ca un moment luminos în istoria neamului, justificat dacă recunoaștem în ipostaza haiducului dreptatea socială pe care cei oropsiți și săraci o așteptau de la voinicii ascunși în păduri, revoltați împotriva sistemului feudal e) în textul folcloric, se întâlnesc și alte, modalități specifice liricii populare Oralitatea stilului capătă valențe de mare expresivitate poetică prin limbajul folosit: interjecțiile, topica inversă, formulele stereotipe ș a Exprimarea frazeologică, presărată cu expresii și locuțiuni populare „să fiu drag”, „să mă fac viteaz”, „să am zile cu noroc”, „din ochi mama m-a pierdut”, „m-am lăsat în vale”, „să-mi cerc norocul”, evidențiază vechimea limbii, bogăția conținutului de idei și armonia versurilor 1 Formula inițială „Frunză verde țnagheranj1 este un element fix (stereotip] ce apare, adeseori, în creația folclorică Secvența cu rol introductiv, reluată din titlu, se regăsește la începutul strofei a patra în forma „Frunză verde £ ăducelj1, cu scopul de a men ține atenția receptorului II Versificația populară este în concordanță cu bogatul conținut de idei ' a) Textul, structurat în 5 strofe inegale, de câte 8, 8, 4, 9, 4 versuri, urmărește dimensiunea interioară a personajului liric și cadența sentimentelor, gradate ascendent, de la echilibru și liniște, la agitație și incertitudine Măsura versului popular este scurtă, de 7/8 silabe Să - mai strân - gă din pă - duri 1 2 3 456 7 =7 silabe A - o— leo! mă ar -de fo- cui 12345678 =8 silabe b) Ritmul trohaic (succesiune de picioare metrice, fiecare fiind format din prima silabă accentuată și a doua neaccentuată: ± ), sugerează vioiciune, dinamism, trăirea intensă a creatorului anonim 27 DOINA А - о - leo! mă ar - de fo - cui 1 u I 1 и I 1 u I 1 u I troheu | troheu | troheu | troheu | c) Rima interioară feminină, terminată în vocale cu accentul pe penultima silabă („moarte”/„poarte”; „trece”/„plece”), alternează cu cea masculină, terminată în consoane sau într-o singură silabă accentuată („ascult”/„mult”; „dor/ „nor”), imprimă b tonalitatea gravă textului Poetul anonim îi creează voinicului o aură de legendă, exprimând subtil credințe, obiceiuri străvechi, legate de evenimente cruciale ale vieții omului, printr-o suită de simboluri-metaforă: „Sunt născut pe frunzi de fag/ Ca să fiu la lume drag / Și-s scăldat de mic în Olt,/ Să mă fac viteaz de tot/ Și-s frecat cu busuioc,/ Să am zile cu noroc ”: „fagul” conotează măreția, statornicia; „Oltul” sugerează puritate, agilitate, curaj; „busuiocul”, potrivit mentalității populare, este o plantă cu virtuți purificatoare - îl apără pe om de forțele negative și atrage dragostea celorlalți Portretul, construit prin confesiune, se întregește în a patra strofă, când abilitățile de luptător sunt puse în valoare: agerime, îndemânare, curaj, spirit de sacrificiu, calități care atestă modelul haiducului idealizat de creatorul anonim Forța destinului va face din „voinicel” un „șoiman mehedințel/ Care știe să chitească/ Rândunica s-o lovească,/ Și mai știe de călare/ Să se lupte-n fuga mare / Și mai știe să înoate/ Vâslind Dunărea din coate ” Este semn al împlinirii, când tânărul, ajuns „cu inima de oțel”, se poate alătura pandurilor lui Tudor Vladimirescu 7 7 Concluzii Conținutul bogat de idei al textului, profunzimea sentimentelor exprimate, frumusețea imaginilor artistice și tonalitatea gravă a versurilor încadrează poezia Frunză verde magheran în specia lirică doina populară de jale și de haiducie, creație reprezentativă a folclorului românesc 28 DOINA Textul - suport DOINA Doină, doină, cântic dulce, Cănd te-aud, nu m-aș mai duce! Doină, doină, viers cu foc, Când răsuni, eu stau în loc! Bate vânt de primăvară, Eu cânt doina pe afară, De mă-ngăn cu florile Și privighetorile Vine iama viscoloasă Eu cânt doina-nchis în casă, De-mi mai măngăi zilele, Zilele și nopțile Frunza-n codru căt învie, Doină cânt, de voinicie, Cade frunza gios, în vale, Eu cânt doina cea de jale Doina zic, doina suspin, Tot cu doina mă mai țin Doina cânt, doina șoptesc, Tot cu doina viețuiesc (Vasile Alecsandri, Poezii populare ale românilor} Argumentarea apartenenței la specia literari doina 1 a) Doina este o specie literară a liricii folclorice românești, în care eul confesiv exprimă o mare varietate de sentimente, predominante fiind cele de dor și de jale, sub impulsul diferitelor împrejurări ale vieții b) Textul Doină se încadrează speciei folclorice omonime titlului, respectând tiparul liric care presupune structurarea poeziei sub forma unei confesiuni dezvoltate; existența unui conținut afectiv tensionat; concretizarea de motive populare având caracter simbolic; frecvența formulelor fixe (stereotipe); concizia și simplitatea expresiei 29 DOINA literare; preponderența personificării; sintaxa poetică determinată de inversiuni, repetiții, enumerații și paralelisme; vocative, fonetisme regionale și lexic popular c) Termenul doină este folosit pentru denumirea generală a cântecelor în volumul Studii de folclor, comentând părerile unor lingviști despre etimologia cuvântului doină, Bogdan Petriceicu-Hasdeu formulează o teorie inedită, precizând că termenul se folosea în limba dacă, sub forma care dăinuie și astăzi în Transilvania, daină Prin adaptarea fonetică a cuvântului, a rezultat doină, originile îndepărtate ducând până la zendicul daenă (însemnând „cântec” și „lege”, în același timp) Doinele exprimă direct o diversitate de gânduri, idei, sentimente, emoții, atitudini, aspirații, impresii și convingeri Ele se inspiră din atitudinea omului față de natură și de timp, față de viață și de moarte, comunicând reflecțiile creatorului anonim Doina și cântecele, în Transilvania, sunt numite hore sau hora lungă maramureșeană, iar în Oltenia, cântec prelungat, cântec lung, de coastă etc După conținutul tematic, doinele și cântecele se pot grupa în: doine și cântece sociale; doine de haiducie; doine de păstorie; doine de cătănie; doine de dor și de jale; doine de dragoste etc 2 Unionist convins, întemeietor al liricii nqastre romantice, asiduu culegător de folclor, în tradiția programului estetic formulat de Mihail Kogălniceanu în revista „Dacia literară”, din 1840, Vasile Alecsandri publică în anul 1852 primul volum al antologiei Poezii poporale Balade (Cântice bătrânești) adunate și îndreptate, intitulat, la ediția a doua din anul 1866, Poezii populare ale românilor adunate și întocmite de Vasile Alecsandri, ale căror tipare structurale și expresive vor influența creația originală a scriitorului 3 Textul transcris de Vasile Alecsandri are ca temă o definiție plastică și originală a doinei, ca stare spirituală și materială a eului creator, dimensiune „trans - orizontică” ce străbate din cele mai adânci substraturi ale spiritualității românești 4 Ideea literară din creația folclorică Doina exprimă rostuirea ființei poetice, identitatea de sine, refacerea unității om/ natură, a echilibrului psihic și afectiv al poetului cu ajutorul doinei, personificate și metaforizate 30 DOINA 5 Cântecul, ca motiv artistic („Doină, doină, cântic dulce”, „Eu cânt doina pe afară”, „Eu cânt doina-nchis, în casă”, „Doină cânt, de voinicie”, „Eu cânt doina cea de jale”, „Doină cânt, doină șoptesc”), este o formă de spiritualizare a existenței, un acord între realitatea obiectivă și inferioritatea afectivă a ființei umane Fie că apare substantivizat, fie că se repetă verbalizat, cântecul se identifică doinei, înțeleasă ca legătură între macrocosmos (cer) și microcosmos (pământ), între regnuri, între anorganic și organic Ciclicitatea anotimpurilor („Bate vânt de primăvară”, „Vine iarna viscoloasă”, „Cade frunza gios, în vale”) apare des, ca motiv literar, în creațiile folclorice, sintetizând o filosofie arhaică potrivit căreia omul - ca individualitate - aparține timpului istoric, perisabilității, trecerii ireversibile, dar - ca umanitate - se integrează veșniciei, timpului cosmic, resimțind, cu fiecare anotimp, fericirea renașterii naturii ori tristețea degradării acesteia Comuniunea codru/ ființă umană („Frunză-n codru cât învie,/ Doina cânt, de voinicie”) exprimă aceeași unitate spirituală om/ natură, în baza căreia folclorul românesc a impus expresia „codru-i frate cu românul”, cu largi implicații sociale, determinate de realități istorice specifice, când, cotropiți de străini, românii luau calea codrului pentru a-și apăra familia și a se putea întoarce, după un timp, la vechile gospodării, pentru a le reconstrui Căderea frunzei conotează fragilitatea umană supusă stingerii biologice, vremuirii, de aceea doina cântată este de jale 6 Imaginile artistice, plastice prin simbolurile sugestive ce le compun, se structurează cu ajutorul personificării metaforice [„doină, doină!” - formulă de adresare directă), subliniind tensiunea lăuntrică a creatorului anonim care identifică în cântecul doinei toate resorturile afective ale ființei, modalitatea spirituală de a trece peste vitregiile vieții și peste stihiile naturii Inversiunile „doina zic”, „doina suspin”, „doina cânt”, „doina șoptesc” fixează semnificațiile majore ale textului, transformând cuvântul într-un laitmotiv ce gradează stările eului poetic de la melancolie, jale, tristețe, la dorul-aspirație spre echilibrul spiritual și material: „Tot cu doina viețuiesc ” 7 a) Textul respectă sintaxa poetică a creațiilor populare, structurate mai ales pe repetiții („Doină, doină, cântic dulce/ /Doină, doină, viers cu foc”; „Doina zic, doina suspin/ / Doina cânt, doina șoptesc”) și paralelisme („Bate vânt de primăvară” - Pr + S + At: „Eu cânt doina pe afară” - S + Pr + Cd + Cel; „Vine iarna viscoloasă” - Pr + S + At: „Eu cânt doina-nchis în casă” - S + Pr + Cd + Ccm + Cel) 31 DOINA Există trei tipare lirice recunoscute, în primele patru, următoarele opt și ultimele patru versuri Ele impun o tonalitate aparte operei, în raport direct cu sentimentele eului creator De la definirea doinei „cântic dulce”, „viers cu foc”, exprimată sub forma unor invocații și exclamații retorice, poetul trece la numirea fiincțiilor estetice ale acesteia: doina creează sentimentul armoniei universale odată cu venirea primăverii, astfel ființa poetului se reintegrează naturii („mă-ngân cu florile/ Și privighetorile”) Un preaplin de fericire stăpânește sufletul omului, consubstanțializându-1 codrului, ori accentuează starea de melancolie, de tristețe, când toamna bântuie pădurile și „cade frunză gios, în vale” în ultimele patru versuri, doina este individualizată ca esență, identificată cu eul liric, acel sine lăuntric existent în cele mai intime structuri ale spiritului și ale sufletului, jumătatea inefabilă a ființei creatoare („Doina zic, doina suspin/ Tot cu doina mă mai țin / Doina cânt, doina șoptesc,/ Tot cu doina viețuiesc ”), este spațiu compensatoriu pe vreme rea („Vine iama viscoloasă/ Eu cânt doina-nchis în casă/ De-mi mai mângâi zilele,/ Zilele și nopțile ”) Repetiția concentrează mesajul poetic, structurând textul în două câmpuri semantice fundamentale și complementare, în centrul cărora se află substantivul „doina” și verbul „a cânta” Cântării îi circumscriu elemente verbale („mângâi”, „zic”, „suspin”, „șoptesc”), ce sugerează o gradare descendentă, dinspre exterior spre interior, o conștientizare a relației mediatizate de cântecul doinei între eul poetic și universul material, fizic b) Concizia exprimării permite densitatea maximă a ideilor pe un spațiu literar restrâns, astfel încât să creeze dinamismul și tensiunea specifice trăirilor autentice, spontaneității, care impun originalitatea operei literare, evidențiind oralitatea stilului, caracteristică folclorului c) Oralitatea este determinată și de structurarea textului sub forma unui dialog monologat, prin care vocea lirică (eul poetic) se confesează, marcându-și prezența prin folosirea pronumelor personale și a verbelor la persoana I („m-aș duce”, „eu stau”, „-mi mângâi”, „mă țin” ), a vocativului afectivității („doină!, doină!”), a lexicului popular („mă-ngân cu florile”, „cu doina mă mai țin”, „cu doina viețuiesc”) sau a fonetismelor regionale („cântic”, „viers”, „gios”) Se remarcă preponderența expresiilor și a propozițiilor juxtapuse („Doina zic, doina suspin,/ Tot cu doina mă mai țin”) 8 Dimensiunea prozodică a Doinei trădează o sensibilitate accentuată a eului poetic, prin varietatea picioarelor metrice, de la troheul sugerând o stare de fericire, de liniște sufletească, 32 DOINA Doi - nă, / doi - nă, / căn - tic / dul - ce, 1 u/lu/1 u/ ± u troheu/ troheu / troheu/ trohei la iambul elegiac, al tristeții metafizice, ori peon Ш, ritm al meditației, al reflecției asupra destinului Eu cânt doi - na cea de ja - le V U 1 Vi peon1 III / Măsura versurilor („Zi - le - le și пор - ți - le” - 7 silabe; „Ba -te vânt de pri - mă - va - ră” - 8 silabe) subliniază un anumit echilibru, armonizarea celor două planuri lirice: afectiv/ reflexiv; material/ spiritual; obiectiv/ subiectiv Muzicalitatea interioară a versurilor rezultă din • succesiunea rimelor împerecheate și feminine, care creează o linie melodică stranie în asociere cu ponderea mare a vocalelor închise și mediale, ca și cum un dor nemărginit străbate, ca un fior inefabil, toată ființa poetului, încercând să se concretizeze în „cânticul dulce” al unor strune lăuntrice, pe care însă numai eul liric îl poate percepe în toată măreția sonurilor sale 9 Concluzii Exprimarea confesivă a unor trăiri contradictorii și profunde, concizia și claritatea ideilor, caracterul tradițional al motivelor artistice, sintaxa poetică și oralitatea- stilului înscriu textul din antologia lui Vasile Alecsandri în specia folclorică doina 1 peon - ritm bazat pe unitățile ritmice de patru silabe, dintre care una poartă accentul 33 IMNUL ARGUMENTAREA APARTENENȚEI UNUI TEXT STUDIAT LA SPECIA LITERARĂ IMNUL ( temporalitatea externă cuprinde data producerii povestirii, data publicării, momentul receptării; > temporalitatea internă constă în timpul propriu istoriei povestite în funcție de momentul desfășurării 261 MODURI DE EXPUNERE narației, se pot diferenția: timpul evenimențial (al derulării evenimentelor); timpul povestirii; timpul amintirii; timpul scrierii; timpul lecturii-, b) aspectele narațiunii (modul cum povestirea este percepută de narator; punctul de vedere); c) modalitățile narațiunii (modul prin care autorul expune istoria sa): - prin reprezentare (constă în derularea evenimentelor); - prin dialog (reprodus în fața spectatorului, ca în dramă); - prin relatare (autorul relatează obiectiv faptele) Indicațiile temporale (indicii de temporalitate) pot fi: - absolute mai mult sau mai puțin precise (ex : joi seară, 16 august, în 1987, în ziua de Paște); - relative (ex : în Ajun, în acea dimineață; îndată ce, atunci cănd, în timp ce, la scurt timp după ce, ieri, spre sfârșitul după-amiezii, azi dimineață etc ) într-un context narativ „trecut” se întâlnesc uneori adverbele „astăzi", „acum", „aici" Ca și prezentul istoric sau al narării, astfel de adverbe indică faptul că reperul, temporal și spațial, nu mai este situat în trecut, ci axa povestitorului și cea a subiectului se suprapun • Naratorul este o instanță (proiecție, imagine) intermediară între autor și cel care expune evenimentele La nivelul textului, naratorul își poate asuma următoarele funcții: a) narativă sau de reprezentare (prezintă „istoria”, derularea evenimentelor); b) de control (poate introduce în discursul personajelor propriul său discurs, prin intermediul verbelor „dicendi” și „sentiendi” - a zice și a simți); c) de regie (poate interveni la nivelul indicațiilor scenice) etc Naratorul nu se confundă cu autorul Atunci când apare ca personaj, preia funcția narativă • în literatură, se disting mai multe ipostaze (tipuri) ale naratorului: a) narator omniscient, b) narator omniprezent, c) narator - personaj; d) narator - confident, e) narator - martor, f) narator reprezentabil (sugerează punctul de vedere al autorului, perspectivă asupra faptelor) etc 262 MODURI DE EXPUNERE • După teoriile modeme, se disting trei tipuri de relații existente între narator și personaj a) Naratorul > personaj (viziunea „dindărăf sau „din spate") este o modalitate folosită mai ales în proza clasică Naratorul cunoaște mai mult decât personajul său El nu explică prin ce modalitate cunoaște aceste aspecte b) Naratorul = personaj (viziunea „împreună cu”) este o formulă foarte răspândită, mai ales în literatura modernă în acest caz, naratorul știe atât cât știu și personajele sale; el nu poate să ne dea o explicație asupra evenimentelor, înainte ca acestea să fie comentate de personaje Apar și aici o serie de aspecte: narațiunea poate fi la persoana I sau la persoana a Ш-a, dar întotdeauna conform viziunii pe care un același personaj sau altele o au asupra evenimentelor c) Naratorul fr image) Imaginea artistică reprezintă principala modalitate de transfigurare a realității obiective într-un text artistic, în funcție de sensibilitatea creatorului în procesul creației, devine o importantă cale de transmitere a mesajului artistic 272 elemente de teorie literara Fiecare din aspectele diverse ale realității este receptat și recreat, în funcție de formația intelectuală, de convingerile, ideile și temperamentul artistului Opera literară este totdeauna un produs al imaginației, o ficțiune, care nu se confundă cu lumea înconjurătoare Universul artistic nu apare ca o copie fotografică a realității, faptele și întâmplările relatate nu se petrec aievea, ci asemănător cu cele prezente în banalitatea cotidiană Pentru că s-ar putea desfășura cândva, undeva sau e posibil să se întâmple, evenimentele devin verosimile Imaginile artistice prind contur cu ajutorul figurilor de stil și al procedeelor artistice, având la bază cuvântul poetic, încărcat de semnificații în opera literară, forța expresivă a cuvântului rezultă din sensul lui conotativ (figurat, metaforic), ceea ce îl deosebește de vorbirea curentă, dominată de sensul denotativ (propriu, de baza) Semnificația este un surplus de sens conotativ, rezultat din vecinătatea unui cuvânt poetic cu un altul; se realizează o contaminare de sensuri, astfel încât putem identifica mai multe înțelesuri metaforice ale cuvântului decât dacă l-am izola de context 5 VERSIFICAȚIA (PROZODIA) Vers ( 2 picioare metrice = troheu Cal-fe și zi - dări ” (Monastirea Argeșului) ± и / ± и / 1 1 2 279 ELEMENTE DE TEORIE LITERARA Troheul, în general, e metrul versului popular E metrul stărilor de suflet mai optimiste TIPURI DE RITM în versul românesc, elementul fundamental este măsura ritmică Formele ritmului sunt: iambic și trohaic a Ritmul iambic este unitatea metrică alcătuită dintr-o suită de iambi (ol/ ol/ ol/) Exemplu: „A fost o - da - tă ca-n po - vești ” 01/0 1 / o 1 /' o 1/ 12 3 4 =>4 picioare metrice „A fost odată ca-n povești, A fost ca niciodată, Din rude mari împărătești O prea frumoasă fată ” (Mihai Eminescu, Luceafărul} b Ritmul trohaic este unitatea metrică alcătuită dintr-o suită de trohei (lu/ 1 и / -L и /) Exemplu: „Mult mi-e dor și mult mi-e se - te ” 1 o / 1 o / 1 o / 1 o 1 ' 2 3 4 => 4 picioare metrice „Mult mi-e dor și mult mi-e sete, Să văd frunza-n codru verde ” (Folclor} MĂSURA VERSURILOR a Măsură ( 4 silabe în fiecare vers „La Făgădău, La Vadul Rău, 280 elemente de teorie literara Vin trei haiduci Pe cai mărunți " (Șt O losif, Doina) „Ре-un picior de plai, Pe-o gură de rai ” => 5 silabe (Miorița) „Și abia plecă bătrânul Ce mai freamăt, ce mai zbuciumi Codrul clocoti de zgomot și de arme și de bucium ”=>16 silabe (Mihai Eminescu, Scrisoarea Ш) „Vineți cu brumă sunt unii, iar alții cu boabele galbene c-aurul, Fluturi le-nconjoară ca dulci corăbioare de colori și lumini ” (Mihai Eminescu, Dacă treci răul Selenei) (Primul vers are 21 de silabe, iar al doilea 19 ) b Metru (picior metric) ( Rima îmbrățișată „Iubind în taină am păstrat tăcere a Gândind că astfel o să-ți placă ție, b Căci în priviri citeam o vecinicie b De-ucigătoare visuri de plăcere ” a (Mihai Eminescu, Iubind în taină) > Rima încrucișată (alternantă) „Somnoroase păsărele a Pe la cuiburi se adună b Se ascund în rămurele a Noapte bună!” b (Mihai Eminescu, Somnoroase păsărele) > Rima împerecheată (succesivă) „Vezi, rândunelele se duc, a Se scutur frunzele de nuc a S-așază bruma peste vii - b De ce nu-mi vii, de ce nu-mi vii?” b (Mihai Eminescu, De ce nu-mi vii) > Monorima - rima repetată la un grup de versuri succesive „Luminiș de lângă baltă a Care-n trestia înaltă a Legănându-se din unde, b în adâncu-i se pătrunde b Și de lună și de soare c Și de păsări călătoare, c Și de lună și de stele d Și de zbor de rândunele d Și de chipul dragei mele ” d (Mihai Eminescu, La mijloc de codru , ) „Cum o auzea a Manea se pierdea, a 282 elemente de teorie literara Ochii se-nve tea, а Lumea se-ntorcea, a Norii se-nvârtea ” a (Monastirea Argeșului} > Variate (amestecate) - versurile rimează fără nici o regulă „Din clima fierbinte a a basmului, sfinte a irog inorog, b de-un semn te invoc b Din verde molatic c s-aude copita d adânc, păduratic c apari ca ispita d Târcoale nu-mi da e și nu adăsta! d Ci ia-o-nainte a când ceasul va bate, a solie cuminte a spre vechea cetate!” a (Lucian Blaga, îndemn de poveste) 6 PROCEDEE ARTISTICE (Figuri ale expresivității) Alegoria (< fr allegorie < gr allegoria) Procedeu stilistic alcătuit dintr-o succesiune de metafore, personificări, comparații, formând o imagine unitară în care poetul sugerează noțiuni abstracte, prin intermediul faptelor și al lucrurilor Alegoria se aseamănă cu o metaforă lărgită, în cuprinsul căreia se operează un transfer din planul abstract al unor înțelesuri de adâncime într-unul de suprafață, pe care îl putem găsi înscenat ca poem, povestire sau dramă Alegoria concretizează, de obicei, idei generale, cu ajutorul simbolului (prietenia, iubirea, ura, războiul etc ), dându-le o formă sensibilă Din simplu procedeu artistic, alegoria ajunge să capete proporțiile unei forme de viziune creatoare, devenind o figură de compoziție în fabulă, alegoria realizează un transfer de semnificații prin analogia între om și necuvântătoare, reprezentând simbolic tipologii umane (prostia, istețimea, lenea, șiretenia, naivitatea, tirania etc ), caricaturizate sau ridiculizate de scriitor Poate fi folosită atât în operele în versuri, cât și în proză 283 ELEMENTE DE TEORIE LITERARA „Un Cocoșel - el știe cum - aflase, Tot scormonind, o perlă minunată Și s-a și dus cu dânsa de îndată la meșterul de pietre prețioase - «Cred că-i de preț Și-o dau, de vrei să-mi dai pe ea un ban de mei!» Tot cam așa, un june nătăfleț a moștenit un manuscris de preț și s-a dus cu el la un librar! - «Cred că e bun, deși nu am habar (Doar asta este treaba dumitale!) Eu ți l-aș da pe niscaiva parale »” (La Fontaine, Cocoșul și perla) „Dragii mei, copilași, zice ea [capra], eu mă duc în pădure, ca să mai aduc ceva de-ale mâncării Voi încuiați ușa după mine [ ] Dacă mă vede că-s o văduvă sărmană și c-o casă de copii, apoi trebuie să-și bată joc de casa mea? [ ]” (Ion Creangă, Capra cu trei iezi) Aliterația (metaforă fonetică) (< fr allitâration < lat edliteratio = „repetarea aceleiași litere”) Repetarea aceluiași sunet sau a unui grup de sunete la începutul ori în interiorul mai multor cuvinte succesive, cu scopul de a sugera o mișcare sau de a crea efectul unei armonii imitative Exemple: „Sălbaticul vodă-i în «ale și-n fier Și zalele-i zuruie crunte ” (George Coșbuc, Pașa Hassan) „Vcț/âind ca vijelia și ca plesnetul de ploaie:” (Mihai Eminescu, Scrisoarea Ш) „De ce vă puneți ghiara-n gât? Să lase unul cât de cât, Să dea și celălalt ceva, - Eu cât de cât во cot c-o da!” (George Topârceanu, Duel) Antiteza (< fr antithese < gr anUthesis = „opoziție”) Antiteza, ca procedeu de expresivitate, constă în opoziția dintre două cuvinte, fapte, personaje, idei, situații, menite să se reliefeze 284 ELEMENTE DE TEORIE LITERARĂ Antiteza poate să apară la nivelul celei mai mici unități poetice, la nivelul unei fraze sau la nivelul unei opere întregi Scriitorii folosesc antiteza ca principiu de structurare а operelor, utilizând-o chiar și în titlu (de exemplu, Mihai Eminescu, Venere și Madonă, înger și demon, împărat și proletar, Ion Creangă, Fata babei și fata moșneagului; loan Al Brătescu-Voinești, întuneric și lumină ș a ) Exemple: „Toate-s vechi și nouă toate ” (Mihai Eminescu, Glossă) „Ea un înger ce se roagă - El un demon ce visează; Ea o inimă de aur - El un suflet apostat; El, în umbra lui fatală, stă-ndărătnic răzimat - La picioarele Madonei, tristă, sfântă, Ea veghează " (Mihai Eminescu, Venere și Madonă) „Sunt înger, sunt și diavol și fiară și-alte asemeni Și mă frământ în sine-mi ca taurii-n belciug ” (Tudor Arghezi, Portret) „în viață am fost plin de contraste, Cu zile albe sau nefaste [ ] Suav ca îngerii din rai, Războinic ca un samurai [ ] Un pin cu fruntea maiestoasă, O salcie plângând pletoasă ” (G Călinescu, Lauda lucrurilor Contraste) Comparația (< lat comparația = „asemănare”, „stabilire”) Figură de stil cu ajutorul căreia se exprimă un raport de asemănare între două obiecte (lucruri, ființe, împrejurări, idei etc ), pentru a evidenția o anume trăsătură a unuia dintre termenii comparați Prin folosirea ei, se realizează o mai mare plasticitate a imaginii artistice Exemple: „Unde valurile fac noduri albe Ca o barbă nepieptănată de crai ” (Marin Sorescu, Trebuiau să poarte un nume) 285 elemente de teorie literara „Când norii cei negri par sumbre palate De luna regină pe rând vizitate ” (Mihai Eminescu, Mortua est) „ priveau, în creșterea luminii răsăritului, cum pe marginile de câmp albea așa de multă păpădie, încât se părea că de deasupra ierbii a căzut o ușoară ninsoare ” (Mihail Sadoveanu, Plopul!) Comparația se poate întemeia și pe o zicală: „Ol dar voi, care prin viața ce pe buni și răi adapă, Treceți făr-a lăsa urme, ca și câinele prin apă ” (Al Macedonski, Noaptea de Ianuarie) Hiperbola (< gr hyper = „peste” și ballein = „a arunca”) Constă în exagerarea, mărirea sau micșorarea trăsăturilor unei ființe, ale unui lucru, fenomen sau eveniment peste limitele sale firești, pentru a impresiona receptorul Hiperbola este generată de impulsul unui sentiment puternic de admirație sau dispreț, de indignare și revoltă ori din nevoia irezistibilă de a ridiculiza obiectul supus atenției creatorului Se poate exprima prin: adjective, cu sens superlativ, ca; imens, enorm, fantastic, infernal, nemuritor, uriaș, colosal etc ; prin substantive sau verbe (realizate, mai totdeauna prin metafore) sau poate cuprinde o sintagmă, o propoziție ori chiar o frază care descrie un fenomen printr-o imagine greu de admis în ordinea firească a naturii, un enunț exagerat „Sălbaticul vodă e-n zale și-n fier Și zalele-i zuruie crunte, Gigantică poart-o cupolă pe frunte, Și vorba e tunet, răsufletul ger, Iar barda din stănga-i ajunge la cer, Și vodă-i un munte ” (George Coșbuc, Pașa Hassan) „Frumoasă căt eu nici nu pot O mai frumoasă să-mi socot Cu mintea mea ” (George Coșbuc, Nunta Zamfirei) „Soarele își ridicase de pe față zăbranicul său de aburi roșiatici, [ ], iar din ceruri peste pământ, ca dintr-o sită imensă, măni colosale și nevăzute cerneau o ploaie de foc mistuitor și pământul părea cufundat într-o genune de flăcări ” (Calistrat Hogaș, Pe drumuri de munte) 286 ELEMENTE DE TEORIE LITERARA Inversiunea (< fr inversion = „răsturnarea ordinii, a succesiunii”) Inversiunea este figura poetică realizată prin abaterea de la topica propoziției (ordinea, modul de așezare a cuvintelor în propoziții sau a propozițiilor în frază; parte a sintaxei sau a stilisticii care se ocupă cu studiul acestui mod de așezare) „înseamnă răsturnarea ordinii obișnuite a cuvintelor din grupuri de cuvinte, a părților de propoziție din propoziții și a propozițiilor înseși din fraze, având drept scop să atragă atenția asupra a tot ceea ce a fost așezat în alt loc decât în cel în care ne așteptam ”1 Cu cât inversiunea este mai îndrăzneață, cu atât atenția se îndreaptă mai mult spre cuvintele aflate într-un loc neobișnuit, nou sau rar întâlnit Inversiunea presupune și o schimbare a intonației Prin intermediul ei se obțin efecte de ritm și rimă, dar și evidențierea unor cuvinte sau părți de propoziție pe care autorii le încarcă semantic cu înțelesuri suplimentare Exemple: „A fost odată ca-n povești A fost ca niciodată, Din rude mari împărătești O prea frumoasă fată ” (Mihai Eminescu, Luceafărul) (Inversiunea subliniază unicitatea frumuseții fetei de împărat, în topică normală, ar fi: O fată prea frumoasă ) „O fâșie nesfârșită Dintr-o pânză pare calea, Printre holde rătăcită, Toată culmea-i adormită, Toată valea " (George Coșbuc, Miezul verii) (în topică normală, ar fi: calea pare dintr-o pânză Inversiunea asigură rima calea/ valea și creează impresia de vis, miraj, imagine picturală a frumuseții holdelor și a cărării ) Inversiunea se întâlnește și în textele epice: „Cu stânga îi întinde paharul într-un gest teatral, cu dreapta își smulgea din cap pălăria lată-n boruri și zvârlea câteva note de bariton răgușit, într-o limbă pocită, de se stricau de râs ceilalți tovarăși ” (Mihail Sadoveanu, Bulboana lui Vălinaș) 1 Ion Coteanu, Gramatică Stilistică Compoziție, Editura Fundației „România de mâine”, București, 1997, p 157 287 ELEMENTE DE TEORIE LITERARA (în topică normală, ar putea fi: îi întinde paharul cu stânga , își smulgea cu dreapta ; se sugerează rapiditatea mișcării, gestica teatrală ) Interogație retorica (poetică) (< lat interrogatio = „întrebare”) Figură de stil care constă în adresarea unei întrebări (sau a unei serii de întrebări) unui auditoriu (ori unei singure persoane, care poate fi sau nu de față), fără a solicita un răspuns, ci pentru a transmite indirect o idee importantă în textul poetic, intonația interogativă este folosită doar pentru intensificarea atenției emoționale a receptorului Uneori, interogația retorică simulează un dialog (imaginar) Când e însoțită de un răspuns, generează un „dialog poetic” Exemplu: Ce te legeni, codrule, Fără ploaie, fără vânt, Cu crengile la pământ? - De ce nu m-aș legăna, Dacă trece vremea mea! Ziua scade, noaptea crește Și frunzișul mi-1 rărește ” (Mihai Eminescu, Ce te legeni ) Tot de tipul acesta ține și apelul retoric, adică adresarea către un obiect care nu poate să ia parte la dialog Oratorul sau poetul, ca să întărească și mai mult sensul interogației, poate adăuga și răspunsul, ca o explicație Prin intermediul acesteia se exprimă indignarea, uimirea sau o poruncă mai energică Exemple: „Doamne sfinte, nu ți-e jele De tinerețele mele, Să le lași așa de grele?” (Folclor] „Au prezentul nu ni-i mare? N-o să-mi dea ce o să cer? N-o să aflu într-ai noștri vre un falnic juvaer?” (Mihai Eminescu, Scrisoarea Ш) „Voi sunteți urmașii Romei? Niște răi și niște fameni! I-e rușine omenirii să vă zică vouă oameni!” (Mihai Eminescu, Scrisoarea Ш) „Tu, noapte tainică de vară, Atât de dulce, atât de grea, 288 ELEMENTE DE TEORIE LITERARĂ Atât de plină de povară, Din care lumi, din care țară Cobori azi la fereastra mea?” (Octavian Goga, Cântece fără țară Noaptea} „Cade-o lacrimă din ochi-i, Leneș prelingând fereastra Suflet obidit și singur, Ce mai cauți pe lumea asta?” (Octavian Goga, Cade-o lacrimă} „Doamne, unde-mi este neamul ce am vrut a-1 izbăvire? Und-să-1 caut? Sus la munte? Gios la câmp? în cimitire? Unde iaste truditorul ce am vrut a libera? Oh, istorie săpată cu o lingură-n halva ” (Mircea Cărtărescu, Levantul} Metafora (< gr metaphora = „transport”; „transfer”) Metafora este o figură de stil care constă în a da unui cuvânt o semnificație nouă, printr-o comparație subînțeleasă Exemple: „Colea-n sat într-o grădină Prinse dorul rădăcină Și-aș voi să-l iau cu mine Șapte rădăcini îl ține, Și-aș voi să-l iau acasă Șapte rădăcini nu-1 lasă,” (Antologie de poezie populară} Metafora trebuie să fie o substituire totală a termenului propriu „Ре-un picior de plai, Pe-o gură de rai [ ] Ș-oile s-or strânge, Pe mine m-or plânge Cu lacrimi de sânge " (Miorița} Metafora perfectă, lipsită de suportul operei, devine simbol Dacă e repetată narativ se transformă într-o alegorie, căreia i se relevă semnificațiile în raport cu celelate figuri de stil din contextul poetic Metafora expansivă (simbolică) se definește prin amplitudine, viziune poetică, adâncime filosofică și morală în funcție de semnificație, Lucian Blaga le-a clasificat în: 289 elemente de teorie literara • metafore plasticizante - acel tip de imagine în care transferul operat între termeni nu sporește semnificația nici unuia dintre ei, ci aduce numai conținutului lor un contur mai viu, un relief concret mai pronunțat (variantă a „metaforei in praesentia”) Exemplu: „Ele sar în bulgări fluizi peste prundul din răstoace în cuibar rotind de ape peste care luna zace ” (Mihai Eminescu, Călin, file din poveste) • metafore revelatorii - imprimă conținutului de gânduri, prin termenul figurat la care se referă, o bogăție de sensuri pe care n-a avut-o, îl dozează cu sugestii numeroase, care îi sporesc orizontul interpretării (variantă a „metaforei in absentia") Exemplu: „Părea că printre nouri s-a fost deschis o poartă Prin care trece albă regina nopții moartă ” (Mihai Eminescu, Melancolie) „Suflete, prund de păcate, ești nimic și ești de toate Roata stelelor e-n tine și o lume de jivine Ești nimic și ești de toate aer, păsări călătoare, fum și vatră, vremi trecute și pământuri viitoare ” (Lucian Blaga, Suflete, prund de păcate) O definiție subtilă a metaforei ne propune Puiu loniță în voumul Teoria literaturii Concepte operaționale, Editura Panfilius, Iași, 2005: „Metafora este raportul, tensiunea dintre termenul propriu (cuvîntul-obiect), în general numit, și termenul figurat (cuvîntul-imagine) Când sînt prezenți ambii termeni, avem o metaforă in praesentia, iar cînd e prezent doar termenul-imagine, avem o metaforă in absentia Metafora in abasentia reprezintă gradul cel mai înalt de expresivitate; urmează metafora inpraesentia și apoi comparația ” (p 181) Personificarea (< fr personnification) Procedeu artistic prin care se atribuie ființelor necuvântătoare, lucrurilor, elementelor naturii și chiar unor idei abstracte însușiri și manifestări ale omului Uneori personificarea are la bază o metaforă Alteori, poate implica o alegorie 290 ELEMENTE DE TEORIE LITERARĂ „Un vânt răzleț își șterge lacrimile reci pe geamuri Plouă " Lucian Blaga, Melancolie) „Leul, văzând că lupta nu se mai isprăvește, Trimise la maimuță, vestită vrăjitoare ” (Grigore Alexandrescu, Dreptatea leului} „întârziată fără vreme! Se plimbă Toamna prin grădini Cu faldurii hlamidei plini De crizanteme! Un liliac nedumerit ( ) De-alura ei de domnișoară S-a-ngălbenit, s-a zăpăcit Și de emoție a-nflorit Â doua oară ” (George Topârceanu, Octombrie) „Pe la geamurile albăstrii de noapte râdeau merii înfloriți, ca niște copii cu obrajii clăbuciți de săpun:” (Ionel Teodoreanu, Ulița copilăriei) Repetiția Repetiția constă în folosirea de mai multe ori a aceluiași cuvânt sau a mai multor cuvinte, pentru a întări o idee, o constatare în textul liric poate deveni laitmotiv sau refren (vers repetat în toate strofele unei poezii, menit să accentueze mesajul poetic) Rima este o repetare la intervale regulate, a unor silabe finale dintr-un vers Repetiția, când e făcută cu intenție, are valoare stilistică: a) subliniază anumite înțelesuri ale unor cuvinte; b) insistă asupra unui aspect; c) evidențiază unele trăsături de caracter (ale personajului literar); d) transmite un sentiment, o idee etc Repetarea succesivă a oricărui verb la modurile personale sau nepersonale (excepând participiul) sugerează continuitatea/ durata/ prelungirea unei acțiuni în general, toate părțile de vorbire se pot repeta Ele au rolul de a releva ideea artistică sau de a nuanța starea eului creator Exemple: Repetiția exprimată prin substantiv: „Iar pădurea lin suspină și prin frunzele uscate 291 ELEMENTE DE TEORIE LITERARA Rânduri, rânduri trece-un freamăt ce le scutură pe toate ” (Mihai Eminescu, Călin, file din poveste} Repetiția exprimată prin adjectiv: „ Crud uliul care trece și țintă se abate Ре-un stol de păsărele în ierburi tupilatel E crud destinul, crudă moartea! dar în cruzime! Pe Sânger ucigașul nu îl întrece nime!” (Vasile Alecsandri, Grui-Sănger} Repetiția exprimată prin verb: „Mircea însuși mână-luptă vijelia-ngrozitoare Care vine, vine, vine, calcă totul în picioare ” (Mihai Eminescu, Scrisoarea Ш} Repetiția exprimată prin adverb: „Mult bogat ai fost odată, mult rămas-ai tu sărac ” (Mihai Eminescu, Călin, file din poveste} Repetiția exprimată prin inteijecție: „Și odată pornesc ei, teleap, teleap, teleap!” (Ion Creangă, Povestea lui Harap-Alb} Repetiția se poate exprima și prin diverse tipuri de construcții, adesea tautologice: „Pristanda: famelia famelie, foncția foncție, coana Joițica, coana Joițica ” (I L Caragiale, O scrisoare pierdută} „Cu Spânul tot am dus-o cum am dus-o ” (Ion Creangă, Povestea lui Harap-Alb} „Ș-am încălecat pe-o șa,/ ș-am spus povestea așa;/ ș-am încălecat pe-o roată/ ș-am spus-o toată / Ș-am încălecat pe-o căpșună/ și v-am spus, oameni buni, o minciună!” Ion Creangă, Poveste} 292 ADDENDA DICȚIONAR DE TERMENI LITERARI A actant - personaj principal acut - ascuțit, pătrunzător afectiv - sufletesc afectuos - prietenos agilitate - sprinteneală, suplețe, vioiciune, îndemânare anacolut - discontinuitate în exprimare, la nivelul unei propoziții sau a unei fraze ancestral - din timpuri îndepărtate, strămoșesc angelic - blând (a) anticipa - a prevedea, a face sau a spune ceva înainte de o anumită dată anticipat - realizat înainte de termenul sau momentul convenit antitetic- în opoziție, în antiteză apogeu - punct culminant, tensiunea cea mai înaltă argou - limbaj convențional folosit de anumite grupuri sociale (elevi, studenți, răufăcători etc ) pentru a nu fi înțeleși de restul societății arhetip - model originar atemporalitate - nu este determinat sau legat de condiții istorice date autentic - adevărat autenticitate - care este conform cu adevărul, care dă impresia de fapt trăit aievea autoironie - procedeu prin care autorul ridiculizează propriile trăsături В bonom - om blând și credul, cu gusturi și purtări simple C celest - ceresc cezură - pauză ritmică înăuntrul unui vers, care segmentează versul în părți de obicei egale, pentru a facilita recitarea și a susține cadența chtonian - aparține teluricului; pământesc ciclicitate - repetarea unor fapte, fenomene, acțiuni la date fixe, stabilite anterior; periodicitate cinic - sfidător, disprețuitor clasic - care servește ca model de perfecțiune, de mare valoare cod moral - ansamblu de reguli de conduită coerență - legătură, unitate compensatorie - care compensează, echilibrează, care duce la repararea unei pagube, a unei greșeli comuniune - legătură între două sau mai multe obiecte concept - idee generală care reflectă realitatea, noțiune concret - realitatea obiectuală, fizică, materială (a) conferi - a oferi, a acorda, a atribui cuiva ceva confesiune - destăinuire configurativ - care a fost întocmit într-un anumit fel, a luat o anumită formă conotativ - care denumește sensul figurat sau metaforic al unui termen sau al unei structuri conștiință - forma cea mai înaltă a activității psihice și a gândirii; sentiment al responsabilității morale contemplativ - care se limitează la contemplare; viață consacrată meditației, nu acțiunii; visător a contrapuncta - a se suprapune realizând un tot unitar convalescență - stare de însănătoșire (a) converti - a introduce 293 ADDENDA (a) cristaliza - a (se) limpezi, a (se) întregi, a (se) clarifica cromatic - care se referă la culoare D declamație - rostirea expresivă a textului într-o manieră specifică artei dramatice (a) decodifica - a decoda, a descoperi semnificația unui cuvânt sau a unei structuri decrepitudine - stare de bătrânețe înaintată, ramolire demonic - răutăcios denotativ - care denumește sensul de bază (a) descinde - a veni, a se opri despot - excesiv de autoritar fa) devansa - a prevedea, a se anunța cu mult timp înainte dinamică-evoluție, mișcare discriminare - deosebire, separare discurs narativ - modul de structurare a unei opere epice (a) disimula - a camufla, a masca; a (se ) preface, a-(și) ascunde adevărata față (a unui lucru, a unei situații) (a) dispensa - a se lipsi de ceva disponibilitate - posibilitate disponibilitate transfiguratorie -a-și’schimba în mod esențial expresia E efecte vizuale - efecte de lumină elegiac - melancolic, trist eliptic - (despre enunț) lipsit de părțile componente esențiale estetic - care aparține esteticii estetică - știință care studiază frumosul artistic, problemele referitoare la esența artei sau la metodele creației artistice estetica romantică - program al curentului literar care conține reguli specifice de creație a estompa - a atenua, a umbri, a (se) învălui, a (se) diminua evenimențial - care se referă la derularea evenimentelor a exalta - a (se) înflăcăra peste măsură, a se entuziasma existențial - care ține de existență, de viața reală extaziat - încântat peste măsură F fabulos - imaginar, ireal fictiv - imaginar ficțiune - imaginație, fabulație, plăsmuire, fără a avea corespondent în realitate finalitate - scop finalitate etică - scop moral fond - conținut fonetism - sunet specific exprimării orale funcție caracterologică - rol de a caracteriza personajele G (a) genera - a produce, a da naștere, a determina geneză - origine, naștere; ansamblu de fapte, de împrejurări care au concurat la formarea unui lucru; proces de formare, de creare, de apariție grotesc - neobișnuit de caraghios, ridicol, bizar, monstruos H halucinație - tulburare psihică constând în perceperea unui obiect sau fenomen fără ca acesta să existe în realitate; produs al acestei stări: nălucire, vedenie hilar- hazliu hiperbolic - exagerat I imaginație - capacitate a eului de a crea universuri fictive plecând de la realitatea obiectivă implacabil - care nu poate fi înduplecat; neîndurător, inexorabil (a) implica - a include, a presupune 294 ADDENDA implicit - mascat incertitudine - nesiguranță, ambiguitate (a) individualiza - a scoate în evidență trăsăturile specifice ale unei persoane, ale unei situații, ale unui fapt inițial - de început intempestiv - neaștepat, nedorit, neprevăzut, inoportun interdicție - interzicerea săvârșirii unor fapte interferență - întrepătrundere, încrucișare, combinare a două sau mai multe fenomene, întâmplări etc interioritatea contemplativă - stare afectivă, sentimente, trăire interioară intrigant - uneltitor, complotist, trădător (a) intui - a înțelege, a prevedea invocație - chemare, cântec închinat zeilor, unor personalități ipocrizie - prefăcătorie, fățărnicie, falsitate ipostază - aspect, înfățișare, chip ipotetic-presupus, nesigur, prezumtiv; bazat pe o ipoteză J jargon - expresie pretențioasă, de obicei împrumutată din alte limbi juvenil - care aparține copilăriei L litanie - rugăciune rostită alternativ de preot și de credincioși luciditate - claritate în gândire M macrocosmos - univers magic - ocult, tainic, misterios marcă - indice mediană - de mijloc metaforizat - exprimat prin intermediul unei metafore metamorfoză - transformare (a) mima - a se preface, a imita N nederminat - care nu este precizat, stabilit; care nu este definit sau cunoscut cu precizie nelumit - necăsătorit nemijlocit - direct nonliterar - care nu se încadrează creației artistice nonsens - care este lipsit de înțeles nonverbale - care nu se încadrează limbajului articulat, cuvântului (ținuta corpului, mimica, gestica, privirea, mișcările corpului) O obiectiv - real, aparține lumii înconjurătoare olfactiv - de miros omniscient - care știe totul ontologic - aparține existenței oportunitate - împrejurare favorabilă P paralelism - asemănare, analogie paranoia - boală psihică ce se manifestă prin idei fixe, mania persecuției, halucinații etc patologic - care indică o boală fizică sau psihică (a) percepe - a înțelege, a pricepe, a sesiza cu ajutorul simțurilor și al gândirii perenitate - veșnicie, eternitate perisabilitate - dispariție, degradare, limită existențială persuasiune - arta de a convinge pluriperspectivism - același obiect este privit din mai multe unghiuri, puncte de vedere polifonie - o multitudine de forme sonore polimorfă - cu mai multe forme portret-mozaic - alcătuit prin acumularea mai multor trăsături de caracter ce formează întregul abia în finalul operei precar - lipsit de valoare, superficial, sărăcăcios 295 ADDENDA preponderență - frecvența mai mare a unor lucruri prezumție - presupunere, ipoteză primordial - de la începuturi protagonist - eroul, personajul principal R realismul - curent literar (prima parte a sec al XIX-lea) realist - care aparține realismului (a) releva - a evidenția, a pune in lumină ritm elegiac - tânguitor, jalnic S sarcastic -batjocoritor, răutăcios, semantic - care se referă la sensurile cuvintelor semnificație - înțeles, sens suplimentar, determinat de legătura cu alte cuvinte sintagmă - asociere de cuvinte purtătoare de semnificații solemnitate - măreție, sobrietate stihial - distrugător sublim - perfect, înălțător, desăvârșit (a) sublima - (lit ) a se transforma in ceva superior subtil - care sesizează cele mai mici amănunte; pătrunzător, fin Ș (a) șarja - a înfățișă ceva intr-o formă caricaturală, a exagera, a ridiculiza T tactil - care aparține pipăitului tautologie- greșeală de exprimare care constă în repetarea aceluiași cuvânt, cu valori morfologice diferite tehnica focalizării - toată atenția este îndreptată asupra unui singur obiect tehnică narativă - procedee folosite în structurarea textului epic teluric - pământesc temperamental - plin de elan, de energie, de pasiune (a) teoretiza - a extrage și a sistematiza ideile generale din datele unei cercetări thanatic - referitor la moarte timbru - însușirea sunetului prin care se deosebește de alte sunete, independent de înălțimea și durata lui timp evenimențial - moment al derulării evenimentelor tipologie - însumare a trăsăturilor unei clase de viețuitoare; grupare de personaje care au aceleași caracteristici, astfel încât pot alcătui un portret general valabil pentru toți oamenii cu atribute asemănătoare sau identice celor definite de tipul respectiv (despotul, inocentul, parvenitul, avarul, slugarnicul etc ) tiran - persoană care își impune voința cu forța, autocratic (a) transfigura - a face ca un lucru să aibă altă înfățișare, alt aspect, să fie altfel; a transforma tranșare - împărțire travestit - deghizat truism - adevăr evident, banal U uzurpare - a-și însuși pe nedrept un bun, o calitate, un titlu etc V veridicitate - care pare că este conform cu realitatea verosimil - posibil viziune - reprezentare, percepție imaginară a unor lucruri nereale (a) vizualiza - a observa vizualizat - imaginat vremelnicie - faptul de a fi trecător vremuire - perisabilitate 296 BIBLIOGRAFIE CRITICĂ SELECTIVĂ Academia Română, Dicționarul ortografic, ortoepic și morfologic al limbii române, Editura Univers Enciclopedic, București, 2005 ★★★Analiză și interpretare Orientări în critica literară contemporană, Editura Științifică, București, 1972 Andrău, loan, Elemente de teorie literară pentru elevi, Editura Dacia, Cluj-Napoca, 1986 Blaga, Lucian, Opere 9 Trilogia culturii, Editura Minerva, București, 1985 Bremond, Claude, Logica povestirii, Editura Univers, București, 1981 Călinescu, G , Istoria literaturii române de la origini până în prezent, Editura Minerva, București, 1985 Cioculescu, Șerban; Streinu, Vladimir; Tudor Vianu, Istoria literaturii române modeme, Editura Eminescu, București, 1985 Ciopraga, Constantin, Mihail Sadoveanu Fascinația tiparelor originare, Editura Eminescu, București, 1981 Coman, Mihai, Izvoare mitice, Editura Cartea Românească, București, 1980 Comea, Paul, Introducere în teoria lecturii, Editura Polirom, Iași, 1998 Corti, Maria, Principiile comunicării literare, Editura Univers, București, 1981 Coteanu, Ion, Stilistica funcțională a limbii române Stil, stilistică, limbaj, Editura Științifică și Enciclopedică, București, 1973 Coteanu, Ion, Semantică și semiotică, Editura Științifică și Enciclopedică, București, 1981 Coteanu, Ion, Gramatică Stilistică Compoziție, Editura Fundației „România de mâine”, București, 1997 Crișan, Constantin, Sinteze de literatură română, Editura Didactică și Pedagogică, București, 1981 Drăgan, Mihai, Clasici șl moderni, Editura Cartea Românească, București, 1987 Durând, Gilbert, Structurile antropologice ale imaginarului, Editura Univers, București, 1977 Eliade, Mircea, Nostalgia originilor Istorie și semnificație în religie, Editura Humanitas, București, 1994 297 Fierăscu, C ; Ghiță, Gh , Mic dicționar de terminologie literară, Editura Ion Creangă, București, 1979 Genette, Gerard, Figuri I, П, Editura Univers, București, 1978 George, Alexandru, Semne și repere, Editura Cartea Românească, București, 1971 Hăulică, Cristina, Textul ca intertextualitate, Editura Eminescu, București, 1981 Husar, Al , Miorița, Editura Universității „Al I Cuza”, Iași, 1999 Irimia, Dumitru, Introducere în stilistică, Editura Polirom, Iași, 1999 Maiorescu, Titu, Critice, Editura Hyperion, Chișinău, 1999 Mânu, Emil, Sinteze folclorice în poezia lui Octavian Goga, în voi colectiv Izvoare folclorice și creație originală, Editura Academiei, București, 1970 Micu, Dumitru, Lecturi și păreri, Editura Dacia, Cluj-Napoca, 1985 Muthu, Mircea, Literatura română și spiritul sud-est european, Editura Minerva, București, 1976 ’ Negoițescu, Ion, Analize și sinteze, Editura Albatros, București, 1976 Noica, Constantin, Sentimentul românesc al ființei, Editura Eminescu, București, 1978 Noica, Constantin, Cuvânt împreună despre rostirea românească, Editura Eminescu, București, 1987 Paleologu, Alexandru, Treptele lumii sau calea către sine a lui Mihail Sadoveanu, Editura Cartea Românească, București, 1978 Plett, Heinrich, Știința textului și analiza de text, Editura Univers, București, 1983 Simion, Eugen, Scriitori români de azi, vol I, 1974, voi II, 1976, Editura Cartea Românească, București Todorov, Tzvetan, Teorii ale simbolului, Editura Univers, București, 1983 Vianu, Tudor, Problemele metaforei și alte studii de stilistică, Editura de Stat Pentru Literatură și Artă, București, 1957 Vianu, Tudor, Arta prozatorilor români, Editura Minerva, București, 1981 Vianu, Tudor, Scriitori români din secolul XX, Editura Albatros, București, 1989 Țugui, Grigore, Interpretarea textului poetic, Editura Universitatea „Al-1 Cuza”, Iași, 1997 Ubersfeld, Anne, Termenii cheie ai analizei teatrului, Editura Institutul European, Iași, 1999 Vlad, Ion, Lectura, un eveniment al cunoașterii, Editura Eminescu, București, 1977 298 Autoarele sunt profesori, gradul didactic I, la Colegiul Național din Iași în colecția „Cartea școlară” au mai publicat: DORINA APETREI, Examene 2000 Teste Limba și literatura română pentru absolvenții clasei a IV-a (în colaborare), Editura TipoMoldova, Iași, 2000 Repere teoretice și aplicative în interpretarea textului literar Manual pregătitor: gimnaziu, capacitate (în colaborare), ediția I, Editura „Spiru Haret”, Iași, 2001, ediția a Il-a, Editura Petrodava, Iași, 2002 Limba și literatura română Teste pentru elevii clasei a IV-a (în colaborare), Editura Petrodava, Iași, 2003 Lecturi interpretative îndreptar pentru analiza textuală Bacalaureat 2003, ediția I, Editura Petrodava, Iași, 2003, ediția a Il-a, 2004 Algoritmul lecturii unui text (literar și nonliterar) Bacalaureat Posibile soluții în rezolvarea subiectelor la proba orală și scrisă (în colaborare), ediția I, Editura Petrodava, Iași, 2004, ediție revizuită, 2005 ELENA BOBOC, Teste de limba și literatura română, ediția I, Editura Agora, Iași, 1992, ediția a П-a, Editura Polirom, Iași, 1996 Antologie de texte literare pentru clasa а ѴІП-а (în colaborare), Editura Porțile Orientului, Iași, 2000 Antologie de lucrări științifice ale profesorilor de la Colegiul Național (în colaborare), Editura TipoMoldova, Iași, 2000 Examene 2000 Teste Limba și literatura română pentru absolvenții clasei a IV-a (în colaborare), Editura TipoMoldova, Iași, 2000 Repere teoretice și aplicative în interpretarea textului literar Manual pregătitor: gimnaziu, capacitate (în colaborare), ediția I, Editura „Spiru Haret”, Iași, 2001, ediția a Il-a, Editura Petrodava, Iași, 2002 Dicționar de antonime (în colaborare), Editura AS’S, Iași, 2001 299 Dicționar de omonime Cuvinte polisemantice (în colaborare), Editura AS’S, Iași, 2001 Concepte operaționale, ediția I, Editura Porțile Orientului, Iași, 2001, ediția a П-a, Editura Petrodava, Iași, 2002 Limba și literatura română Teste pentru elevii clasei a IV-a (în colaborare), Editura Petrodava, Iași, 2003 Limba și literatura română 111 teste pentru gimnaziu, Editura Petrodava, Iași, 2004 мЛйМІ Editura Petrodava Str Anastasie Panu, nr 40, tel 0232/ 211061 mobil: 0740 90 82 05 300 EXAMENE - TESTAREA NAȚIONALĂ